《雨后顾山舟中晚眺》
清代·陈柄德

晚天微雨过，菰蒲似新浴。花气还袭人，轻舟荡空绿。

春山列芳甸，翠黛遥天续。景光足延览，廛市厌拘束。

幽情寄何许，滩声漱寒玉。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎山集。